open-index/open-wikipedia-markdown huggingface dataset:
தேசிய பிரெய்லி நூலகம்

**தேசிய பிரெய்லி நூலகம்** (National Braille Library) நேபாளத்தில் பார்வையற்றோருக்காக அமைந்துள்ள முதல் மற்றும் ஒரே நூலகம் ஆகும். காட்மாண்டுவில் உள்ள திரிபுரேசுவோரில் கட்டப்பட்டுள்ள நேபாள பார்வையற்றோர் நலனுக்கான சங்கத்தின் கட்டிடத்தில் உள்ள கிராம அபிவிருத்தி குழுவான திரிபுரேசுவோரில் இந்த நூலகம் உள்ளது. 2009 ஆம் ஆண்டு மார்ச்சு மாதம் 29 ஆம் நாள் தேசிய பிரெய்லி நூலகம் நிறுவப்பட்டது. நிர்மலா கியாவாலி என்ற பார்வையற்றவர் ஒருவரால் நூலகம் திறக்கப்பட்டது. நூலகத்தில் உள்ள அனைத்து புத்தகங்களும் ஆங்கில மொழியில் உள்ளன. 
மாதத்திற்கு 15-20 பார்வையாளர்கள் நூலகத்திற்கு வருகை தருகின்றனர்.

## மேற்கோள்கள்

பகுப்பு:நேபாளம்
கோத்ரி பாலம்

**கோத்ரி பாலம்** (*Kotri Bridge*) பாக்கித்தான் நாட்டின் சிந்து மாகாணத்தில் உள்ள சிந்து ஆற்றின் மீது கோத்ரி மற்றும் ஐதராபாத்து நகரங்களுக்கு இடையே அமைந்துள்ள ஒரு சாலை-இரயில் பாலமாகும். 1900 ஆம் ஆண்டு மே மாதம் 25 ஆம் தேதியன்று போக்குவரத்துக்காக இப்பாலம் திறக்கப்பட்டது. 1931 ஆம் ஆண்டு புனரமைக்கப்பட்டது. கோத்ரி பாலம் ஐந்து கண் இடைவெளிகள் கொண்டு நீண்டுள்ளது. பாலத்தின் மொத்த நீளம் 1,948 அடிகளாகும்.(594 மீ)
 

பாலத்தில் ஒற்றை இரயில் பாதையும் அந்த இரயில் பாதையின் இருபுறமும் சாலைகளும் உள்ளன. 1980 ஆம் ஆண்டுகளின் முற்பகுதியில் பழைய பாலத்திற்கு அருகிலேயே இரயில் போக்குவரத்திற்காக மற்றொரு இரயில் பாலம் கட்டப்பட்டது. இப்புதிய பாலம் மெக்ரான் இரயில்வே பாலம் என்று அழைக்கப்படுகிறது. கோத்ரி பாலம் இன்றும் கூட ஒரு வழி இரயில் பாதையாகவும், இரு வழி சாலை போக்குவரத்து பாதையாகவும் பயன்பாட்டில் உள்ளது.

## மேற்கோள்கள்

பகுப்பு:பாக்கித்தானிலுள்ள பாலங்கள்
பெத்தோங் பிரிவு

**பெத்தோங் பிரிவு** (மலாய் மொழி: *Bahagian Betong*; ஆங்கிலம்: *Betong Division*) என்பது மலேசியா, சரவாக் மாநிலத்தில் ஒரு நிர்வாகப் பிரிவாகும். ஆங்கிலத்தில் டிவிசன் (*Division*) என்று அழைக்கிறார்கள். சரவாக் மாநிலத்தில் உள்ள நிர்வாகப் பிரிவுகளில் மிகச் சிறியப் பிரிவு.

மலேசியாவின் கிழக்கு மலேசியாவில் உள்ள சபா; சரவாக் மாநிலங்களில் **பிரிவு** என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும் சிற்சில மாவட்டங்களாக (*Daerah*) பிரிக்கப்பட்டு நிர்வகிக்கப் படுகிறது. பெத்தோங் பிரிவின் பரப்பளவு 4180 சதுர கி.மீ. முன்பு செரி அமான் பிரிவின் ஒரு பகுதியாக இருந்தது. 

## பொது
### பெத்தோங் பிரிவு மாவட்டங்கள்
பெத்தோங் பிரிவில் உள்ள மாவட்டங்கள்:
 
* பெத்தோங் மாவட்டம்
* சரதோக்கு மாவட்டம்

## சரிபாஸ்

பெத்தோங் பிரிவு சரிபாஸ் *(Saribas)* பகுதியில் உள்ளது. சரிபாஸ் அதன் இபான் மக்களின் நீளவீடுகளுக்கு (Longhouses) பிரபலமானது; மற்றும் இபான் கலாசாரத்தின் மையமாகவும் கருதப் படுகிறது. சரிபாஸ் பகுதியில் 222 நீளவீடுகள் உள்ளன.

இபான் மக்கள், சரவாக் மாநிலத்தின் பூர்வீகப் பழங்குடியினர். இவர்கள் கடல் டயாக் *(Sea Dayaks)* மக்கள் என்று அழைக்கப் படுவதும் உண்டு.

1849-ஆம் ஆண்டு சூலை 31-ஆம் தேதி சரவாக், பெத்திங் மாரு எனும் இடத்தில் ஒரு போர் நடந்தது *(Battle of Beting Maru)*. செக்ராங் *(Sekrang)* இபான் மக்கள்; மற்றும் சரிபாஸ் இபான் *(Saribas Iban)* மக்கள் மீது ராஜா ஜேம்சு புரூக் *(Rajah James Brooke)* நடத்திய போர். அதில் ஜேம்ஸ் புரூக் வெற்றி பெற்றார். அதன் பிறகு, சரிபாஸ் பகுதி சரவாக் மாநிலத்துடன் இணைக்கப்பட்டது.

## இனக்குழுக்கள்

பெத்தோங் பிரிவு பாரம்பரியமாக இபான், மலாய் மற்றும் சீன மக்களின் தாயகமாக உள்ளது. பெரும்பாலான இபான் மக்கள் பெத்தோங் மற்றும் சரதோக் கிராமப் புறங்களில் பரவி உள்ளனர். 

சீன மக்கள் பெத்தோங் மற்றும் சரதோக் போன்ற நகரப் பகுதிகளில் அதிக அளவில் உள்ளனர். பிற இனங்களான பிடாயூ, மெலனாவ் மற்றும் ஒராங் உலு ஆகியோர் பெத்தோங் பிரிவைச் சேர்ந்தவர்கள் அல்ல. 

இருப்பினும், சரவாக் முழுவதும் இருந்தும், அண்மைய காலங்களில் அதிகமானோர் பெத்தோங்கில் குடியேறி வருகிறார்கள். வெளிநாட்டு தொழிலாளர்கள் அரிதாகவே காணப் படுகின்றனர். அவர்களில் பலர் எண்ணய்ப்பனைத் தோட்டங்களில் வேலை செய்கிறார்கள்.

### புள்ளி விவரங்கள்

## இவற்றையும் பார்க்க
* மலேசியாவின் மாநிலப் பிரிவுகள்
 
## மேற்கோள்கள்

## வெளி இணைப்புகள்

* Betong Tourism 

பகுப்பு:சரவாக்
பகுப்பு:மலேசியாவின் மாநிலப் பிரிவுகள்
இந்தியப் பெருச்சாளி

**இந்தியப் பெருச்சாளி** (*greater bandicoot rat*, *bandicota indica*) என்பது எலிக்குடும்பத்தைச் சேர்ந்த கொறிணி ஆகும். இவை வங்காளதேசம், சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், இலங்கை, தைவான், தாய்லாந்து மற்றும் வியட்நாம் ஆகிய நாடுகளில் காணப்படுகின்றன. இவை 27-29 செ.மீ வரை வளரக்கூடியவை.

பெருச்சாளியானது அடர் சாம்பல்-பழுப்பு நிற உடலைக் கொண்டிருக்கும், உடலில் நீண்ட, கருப்பு முடிகள் நிறைந்திருக்கும். சில பெருச்சாளிகளின் உடலானது நீளமான, கருப்பு முடிகளுடனும் பக்கவாட்டுப் பகுதி சாம்பல் நிறத்திலும் இருக்கும். சிறிய, வெளிர் சாம்பல் நிற ரோமங்கள் உடல் அடிப்பகுதியின் பரப்புகளில் காணப்படும். இவை கருமையான செதிலுள்ள வால் மற்றும் வெளிர் நிற நகங்களைக் கொண்ட கருமையான பாதங்களைக் கொண்டுள்ளன. பெருச்சாளிக் குட்டிகள் மிகவும் வெளிர் நிறத்தில் இருக்கும். இலங்கையில் பெருச்சாளி *மஹா உரு-மீயா* என்று அழைக்கப்படுகிறது, சிங்கள மொழியில் அதன் பொருள் "பன்றி-எலி" என்பதாகும். நேபாளி மொழியில் சுச்சுந்திரா என்று அழைக்கப்படும் பல விலங்குகளில் இவையும் ஒன்று.

## மேற்கோள்கள்

பகுப்பு:இலங்கை முலையூட்டிகள்
பகுப்பு:எலிகள்
பாம்புத்தாரா

**பாம்புத்தாரா** ( Oriental darter, *Anhinga melanogaster*) என்பது தெற்காசியா மற்றும் தென்கிழக்கு ஆசியாவின் வெப்பமண்டலப் பகுதிகளில் காணப்படும் நீர்ப்பறவையாகும். இவற்றை **வழுவாங்கி** என்றும் **நெய்காக்கை** என்றும் அழைப்பதுண்டு. இவை நீண்ட மற்றும் மெல்லிய கழுத்தும் நேர்க்கூரான அலகும் கொண்டுள்ளன. இவை நீர்க்காகம் போன்று நீரில் மூழ்கி மீன்களை வேட்டையாடுகின்றன. இவை நீருக்கடியில் ஒரு மீனைப் பிடித்த பிறகு, மேற்பரப்பிற்கு மேலே கொண்டு வந்து, காற்றில் வீசியெறிந்து விழுங்குகின்றன. நீருக்குள் தன் உடலை வைத்துக்கொண்டு, நீருக்கு வெளியே கழுத்தை மட்டும், பாம்பு போல நீட்டிக் கொண்டு, நீந்துவதால் இவை *பாம்புத்தாரா* என்ற பெயரில் அழைக்கப்படுகிறது. நீர்க்காகங்களைப் போலவே, இவை ஈரமான இறகுகளைக் கொண்டுள்ளது, பெரும்பாலும் ஒரு பாறை அல்லது கிளையில் அமர்ந்து  இறக்கைகளை விரித்து உலரச்செய்யும்.

## மேற்கோள்கள்

## வெளி இணைப்புகள்

* Sounds
* Images and videos on the Internet Bird Collection
* Darter - Species text in The Atlas of Southern African Birds.

பகுப்பு:தெற்காசியப் பறவைகள்
பகுப்பு:தென்கிழக்காசியப் பறவைகள்
பகுப்பு:நேபாளப் பறவைகள்
பகுப்பு:கடற்பறவைகள்
பிரித்திகா சௌத்ரி

**பிரித்திகா சௌத்ரி**  (Pritika Chowdhry)  இந்திய வம்சாவளியைச் சேர்ந்த ஓர் அமெரிக்க கலைஞர் மற்றும் எழுத்தாளர் ஆவார்.  சமூக-அரசியல் களத்தில் தனது சீரிய பணிக்காக இவர் அறியப்படுகிறார்.    பிரிவினை எதிர்ப்பு நினைவு திட்டம்,  எதிர்-நினைவக திட்டம்  போன்ற இயக்கங்களை நிறுவினார்.  

## வாழ்க்கைக் குறிப்பு
இந்தியாவில் பிறந்த பிரித்திகா புது தில்லியில்  பிறந்து வளர்ந்தார்.   1999 ஆம் ஆண்டில் இவர் அமெரிக்கா சென்றார். 

2009 மற்றும் 2011 ஆம் ஆண்டுகளுக்கு  இடையில்,  பிரித்திகா  வருகை  தரும் பேராசிரியராக இருந்தார். மக்கலெசுட்டர் கல்லூரியிலும் காட்சிக் கலைகள் கல்லூரியிலும் கல்வி  கற்பித்தார்.  

2007 ஆம் ஆண்டில்  பிரிவினை எதிர்ப்பு நினைவு திட்டத்தை நிறுவினார்.  1947 இந்தியப் பிரிவினை, 1971 வங்காளதேச சுதந்திரப் போர், 1919 ஜாலியன் வாலாபாக் படுகொலை உள்ளிட்ட வரலாற்று நிகழ்வுகளை மையமாகக் கொண்ட ஒன்பது துணைத் திட்டங்களை இந்தத் திட்டம் கொண்டிருந்தது.  குயின்சு அருங்காட்சியகம், வைசுமேன் கலை அருங்காட்சியகம் , அண்டர்டன் கலை அருங்காட்சியகம், மினசோட்டா அமெரிக்கக் கலை அருங்காட்சியகம் ,, சமசுகிருதி அருங்காட்சியகம் &  கலை கண்காட்சியகம்  மற்றும் இசுலிப் கலை அருங்காட்சியகம் போன்ற குறிப்பிடத்தக்க அருங்காட்சியகங்கள் மற்றும் கலைக்கூடங்களில் பிரித்திகாவின்  படைப்புகள் காட்சிப்படுத்தப்பட்டுள்ளன.  

## விருதுகள் மற்றும் அங்கீகாரம்
* 2007: டேவிட் மற்றும் எடித் சினைகோ பிராங்க்  பட்டதாரி உறுப்பினர் தகுதி 
* 2011: இந்திய ஆய்வுகளுக்கானஅமெரிக்க நிறுவனத்தின்    நிகழ்த்துக்கலை  மற்றும் ஆக்கப்பூர்வ  கலை  உறுப்பினர் தகுதி 

## மேற்கோள்கள்

பகுப்பு:அமெரிக்க எழுத்தாளர்கள்
கூச்சிங் பிரிவு

**கூச்சிங் பிரிவு** (மலாய் மொழி: *Bahagian Kuching*; ஆங்கிலம்: *Kuching Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் இதுவும் ஒன்றாகும். முன்பு **முதல் பிரிவு** *(First Division)* என்று அழைக்கப்பட்டது. இந்தப் பிரிவுதான் நவீன சரவாக்கின் மையம் மற்றும் தொடக்கப் புள்ளியாகும்.

கூச்சிங் பிரிவின் இன அமைப்பை, சரவாக் முழுமைக்கும் ஒப்பிட்டுப் பார்க்கும் போது சற்றே வேறுபட்டது. மலாய்க்காரர்களும் மற்றும் சீனர்களும் கூச்சிங் நகரில் பெரும்பான்மையான இனக் குழுக்களாக உள்ளனர். கூச்சிங் பிரிவு, சரவாக்கில் அதிக மக்கள்தொகை கொண்ட பிரிவு. கூச்சிங் பிரிவில் வசிக்கும் பெரும்பாலானோர் கூச்சிங் மாவட்டத்தில் வசிக்கின்றனர்.

## பொது

### கூச்சிங் பிரிவு மாவட்டங்கள்
கூச்சிங் பிரிவில் உள்ள மாவட்டங்கள்:
 
* கூச்சிங் மாவட்டம் (*Kuching District*)
* பாவு மாவட்டம் (*Bau District*)
* இலுண்டு மாவட்டம் (*Lundu District*)
* படாவான் துணை மாவட்டம் (*Padawan Sub District*)
* செமாத்தான் துணை மாவட்டம் (*Sematan Sub District*)

### டிவிசன் விளக்கம்

*டிவிசன்* எனும் நிர்வாகப் பிரிவை ஆங்கிலம்: *Division* மலாய் மொழி: *Bahagian*) என்று அழைக்கிறார்கள்.

மலேசியாவின் கிழக்கு மலேசியாவில் உள்ள சபா; சரவாக் மாநிலங்களில் **பிரிவு** என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும் சிற்சில மாவட்டங்களாகப் பிரிக்கப்பட்டு நிர்வகிக்கப் படுகிறது. 

### பொருளாதாரம்

கூச்சிங் பிரிவு, சரவாக் மாநிலத்தின் தாயகமாக அறியப்படுகிறது. இந்தப் பிரிவு வணிகம், பல்வகைக் கலப்புத் தொழில்கள், சேவைத் துறைகள், கல்வி மையம் மற்றும் சரவாக்கின் சுற்றுலா மையம் போன்றவற்றின் மையமாக விளங்குகிறது. 

### புள்ளி விவரங்கள்

## நிர்வாகம்

## இவற்றையும் பார்க்க
* மலேசியாவின் மாநிலப் பிரிவுகள்
 
## மேற்கோள்கள்

## வெளி இணைப்புகள்

* Kuching Resident Office
* Kuching Tourism
* Kuching Info

பகுப்பு:சரவாக்
பகுப்பு:மலேசியாவின் மாநிலப் பிரிவுகள்
குல்னார் மம்மதோவா

**குல்னார் மர்ஃபட் கிசி மம்மதோவா** (*Gulnar Marfat qizi Mammadova*) அசர்பைசான் நாட்டைச் சேற்ந்த ஒரு சதுரங்க வீராங்கனையாவார். அசர்பைசான் நாட்டிலுள்ள சிர்வான் நகரில் இவர் 1991 ஆம் ஆண்டு மே மாதம் 11 ஆம் தேதியன்று பிறந்தார். பன்னாட்டு சதுரங்க மாசுட்டர், பெண் கிராண்டு மாசுட்டர் பட்டங்களையும் குல்னார் வென்றுள்ளார்.

2021 ஆம் ஆண்டு அசர்பைசானில் நடைபெற்ற சதுரங்க வெற்றியாளர் போட்டியை குல்னார் வென்றார்.

2016 ஆம் ஆண்டு நடைபெற்ற மகளிர் சதுரங்க ஒலிம்பியாடு போட்டியில் 3-ஆவது பலகையில் சிறந்த தனிநபர் செயல்திறனுக்காக மம்மதோவா  தங்கப் பதக்கத்தை வென்றார். 
## மேற்கோள்கள்

## வெளி இணைப்புகள்
*
*
*Gulnar Mammadova at 365Chess.com
*Gulnar Mammadova at Chess-DB.com 

பகுப்பு:அசர்பைசான் சதுரங்க வீரர்கள்
பகுப்பு:1991 பிறப்புகள்
புசண்டேஸ்வர் கோயில்

**பாபா புசண்டேஸ்வர் கோயில்** (**Baba Bhusandeswar Temple**)  இந்தியாவின் ஒடிசா மாநிலத்தின் பாலேசுவர் மாவட்டத்தில் உள்ள போகராய் கிராமத்தில் அமைந்துள்ளது. இக்கோயில் சிவ பெருமானுக்கு அர்ப்பணிகக்ப்பட்டது. இக்கோயில் மூலவரான கருங்கல்லால் நிறுவப்பட்ட இலிங்கம் 12 அடி உயரம்,  14 அடி அகலம் கொண்டது. தற்போது இலிங்கத்தின் பாதியளவு மட்டும் வெளியே தெரிகிறது. மீதம் உள்ளது மண்ணில் புதைந்துள்ளது.  மூன்று பகுதிகள் கொண்ட இலிங்கத்தின் நடுப்பகுதி எண்கோண வடிவத்தில் உள்ளது. இது சிறிதளவு வலப்பக்கம் சாய்ந்துள்ளது. 
## மேற்கோள்கள்

பகுப்பு:ஒரிசாக் கோயில்கள்
பகுப்பு:பாலேஸ்வர் மாவட்டம்
பிந்துலு பிரிவு

**பிந்துலு பிரிவு** (மலாய் மொழி: *Bahagian Bintulu*; ஆங்கிலம்: *Bintulu Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் இதுவும் ஒன்றாகும். இந்த *டிவிசன்* எனும் நிர்வாகப் பிரிவை ஆங்கிலம்: *Division* மலாய் மொழி: *Bahagian*) என்று அழைக்கிறார்கள்.

மலேசியாவின் கிழக்கு மலேசியாவில் உள்ள சபா; சரவாக் மாநிலங்களில் **பிரிவு** என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும் சிற்சில மாவட்டங்களாகப் பிரிக்கப்பட்டு நிர்வகிக்கப் படுகிறது. பிந்துலு பிரிவின் பரப்பளவு 12,166 சதுர கிலோமீட்டர். 

## பொது
### பிந்துலு பிரிவு மாவட்டங்கள்
சரவாக் மாநிலத்தின் காப்பிட் பிரிவு; மற்றும் மிரி பிரிவு ஆகிய பிரிவுகளுக்குப் பிறகு, பிந்துலு பிரிவு மூன்றாவது பெரிய பிரிவு ஆகும். பிந்துலு பிரிவில் உள்ள மாவட்டங்கள்:
 
* பிந்துலு மாவட்டம்
* செபாவு மாவட்டம்
* தாதாவு மாவட்டம்

பிந்துலு பிரிவில் உள்ள மூன்று முக்கிய நகரங்கள்: பிந்துலு; தாதாவு (*Tatau*) மற்றும் செபாவு (*Sebauh*). சரவாக்கின் நான்காவது பெரிய நகரமாக பிந்துலு நகரம் விளங்குகிறது. பிந்துலு பிரிவின் பெரும்பாலான மக்கள் இந்த நகரத்தில் தான் அதிகமாக உள்ளனர்.

## சொல் பிறப்பியல்

16-ஆம் நூற்றாண்டின் போது, போர்த்துகீசியகடலோடிகளால் "ரிவர் டி புருலு" (*River de Burulu*) என்று பிந்துலுவிற்குப் பெயரிடப்பட்டது. பிந்துலு என்ற பெயரில் பல புராணக் கதைகள் உள்ளன. புரூக் வம்சத்தின் வெள்ளை இராஜா ஆட்சியின் போது, சரவாக் பழங்குடியினரின் சமூகத்தில், தங்கள் சமூகத் தகுதியைத் தக்க வைத்துக் கொள்ள தலை வேட்டையாடுதல் (*Headhunting*) எனும் பழக்கத்தைப் பின்பற்றி வந்தனர்.

பின்னர் வேட்டையாடிய தலைகளை கெமெனா ஆற்றில் (*Kemena River*) வீசி விடுவார்கள். அதன் பிறகு ஆற்றில் இறங்கி அந்தத் தலைகளைச் சேகரிப்பார்கள். தலைகளைச் சேகரிக்கும் நடைமுறையை "மெந்து உலாவ்" (*Mentu Ulau*) என உள்ளூர்ப் பூர்வீக மொழியில் அழைத்தார்கள்.  

இந்த மெந்து உலாவ் எனும் சொல்லில் இருந்து பிந்துலு எனும் சொல் உருவாகி இருக்கலாம் என நம்பப்படுகிறது.

### புள்ளி விவரங்கள்

## நிர்வாகம்

## இவற்றையும் பார்க்க
* மலேசியாவின் மாநிலப் பிரிவுகள்
 
## மேற்கோள்கள்

## வெளி இணைப்புகள்

* Bintulu Tourism
* Bintulu National Parks
* Institut Kemahiran MARA Bintulu

பகுப்பு:சரவாக்
மலேசியாவின் மாநிலப் பிரிவுகள்
உலர் கூனி இறால்

**உலர் கூனி இறால்** (*Dried Shrimp*) என்பது வெயிலில் உலர்த்தப்பட்டு சுருங்கிய சிறு இறால் வகையைக் குறிக்கும். இது கிழக்காசியா, தென்கிழக்காசியா மற்றும் தெற்காசியா ஆகிய பகுதிகளின் உணவு வகைகளில் பயன்படுத்தப்படுகிறது. இது ஒரு தனித்துவமான உமாமி சுவையை அளிக்கிறது. ஒரு சில இறால் பொதுவாக உணவுகளுக்குப் பயன்படுத்தப்படுகிறது. வேகவைத்தப் பிறகு இவற்றின் சுவை வெளிப்படுகிறது.

## தெற்காசியா
இந்தியாவில் ஒடிசா, கொங்கன், ஆந்திரா, தமிழ்நாடு மற்றும் இந்தியாவின் வடகிழக்கு பகுதிகளின் உணவு வகைகளில் கூனி இறால் பயன்படுத்தப்படுகிறது. இது தமிழ்நாட்டில் **சென்னா குன்னி** என்றும் ஆந்திராவில் **ரொய்யா பப்பு** என்றும் அழைக்கப்படுகிறது. இலங்கையில், *கூனிஸ்ஸோ மல்லும்* அல்லது *போல் மல்லும்* என்றழைக்கப்படும் பிரபலமான உணவில் சேர்க்கப்படும் பொருட்களில் கூனி இறால் முக்கியமானதாகும்.

## மேற்கோள்கள்

பகுப்பு:தமிழர் உணவுகள்
பகுப்பு:கடல் உணவுகள்
கிழங்கான்

**கிழங்கான்** (northern whiting, silver whiting அல்லது sand smelt; உயிரியல் பெயர்: *Sillago sihama*) என்பது ஒரு கடல்வாழ் மீன் வகையாகும். இவை மேற்கில் தென்னாப்பிரிக்காவிலிருந்து கிழக்கில் ஜப்பான் மற்றும் இந்தோனேசியா வரை உள்ள இந்தோ-பசிபிக் பிராந்தியத்தில் காணப்படுகின்றன. மேலும் சுயஸ் கால்வாய் வழியாக நடுநிலக்கடல் பகுதியில் ஆக்கிரமிப்பு இனமாக மாறியுள்ளன. ஊணுண்ணியான இவை, பலவகையான கடற்புழுக்களையும் ஓட்டுக் கணுக்காலிகளையும் உட்கொள்கின்றன. இந்தோ-பசிபிக் முழுவதும் கிழங்கான் மீன் பொருளாதார முக்கியத்துவம் வாய்ந்ததாக உள்ளது. இது பெரும்பாலும் சீன் வலைகள் மற்றும் வார்ப்பு வலைகளால் எடுக்கப்பட்டு புதியதாக சந்தைப்படுத்தப்படுகிறது.

## மேற்கோள்கள்

## வெளி இணைப்புகள்
*Northern whiting at Fishbase

பகுப்பு:மீன்கள்
பகுப்பு:கடல் உணவுகள்
உலக தேனீ நாள்

thumb| சுலோவீனியாவின் ப்ரெஸ்னிகாவில் 2018 உலக தேனீ தின கொண்டாட்டம்
**உலக தேனீ நாள்** அல்லது **உலக அளி நாள்** (*World Bee Day*) ஒவ்வொரு ஆண்டும் மே 20 அன்று கொண்டாடப்படுகிறது. இந்த நாளில்தான் தேனீ வளர்ப்பின் முன்னோடியான அன்டன் ஜானியா 1734இல் பிறந்தார். அளிகள் என்பவை பல்வேறு வகையான வண்டுகள். அவற்றில் ஒரு இனம் தான் தேனீ ஆகும்.

இந்தப் பன்னாட்டு நாளின் நோக்கமாகச் சுற்றுச்சூழலுக்குத் தேனீக்களின் பங்களிப்பினைப் பாராட்டுவதோடு மகரந்தச் சேர்க்கையில் பங்கை தேனீக்களின், மற்ற அளி இனங்களின் பங்களிப்பினை அங்கீகரிப்பதாகும். தேனீக்கள் மட்டுமல்லாமல், உலகில் உள்ள நூற்றுக்கணக்கான ஞிமிறு, வண்டு, போன்றவற்றைக் கொண்டாட உலக அளி நாள் தொடங்கப்பட்டுள்ளது. 

மே 20 ஐ உலக தேனீ நாளாக 2017 திசம்பரில் சுலோவீனியாவில் வெளியிடப்பட்ட அறிவிப்பிற்கு ஐக்கிய நாடுகள் அவையினைச் சார்ந்த உறுப்பு நாடுகள் ஒப்புதல் அளித்தன.

## மேற்கோள்கள்

## வெளி இணைப்புகள்
* அதிகாரப்பூர்வ வலைப்பக்கம்

பகுப்பு:ஐக்கிய நாடுகளின் சிறப்பு நாட்கள்
பகுப்பு:மே நிகழ்வுகள்
பகுப்பு:தேனீக்கள்
மருடி

**மருடி** (மலாய் மொழி: *Marudi*; ஆங்கிலம்: *Marudi*; சீனம்: 马鲁帝) என்பது மலேசியா, சரவாக் மாநிலத்தில் மிரி பிரிவு, மிரி மாவட்டத்தில் உள்ள நகரமாகும்.

இந்த நகரம் பாராம் ஆற்றின் *(Baram River)* கரையில், ஆற்றின் முகப்பில் இருந்து 100 கி.மீ. (62 மைல்) உட்பாகத்தில் உள்ளது. மிரி நிறுவப் படுவதற்கு முன்பு, மருடி நகரம், சரவாக் மாநிலத்தின் வடக்குப் பகுதியின் நிர்வாக மையமாக இருந்தது.

யுனெஸ்கோ உலக பாரம்பரியத் தளமான குனோங் முலு தேசிய பூங்காவிற்கு *(Gunung Mulu National Park)* நுழைவாயில் நகரமாகவும் விளங்குகிறது.

## வரலாறு

1868-ஆம் ஆண்டில் ஜேம்ஸ் புரூக்கிற்கு *(James Brooke)* பிறகு சார்லஸ் புரூக் *(Charles Brooke)* என்பவர் சரவாக்கின் புதிய ராஜாவாகப் பதவியேற்றார். 

1883 வாக்கில், புரூணையின் சுல்தான் அப்போதைய சுல்தான் அப்துல் மோமின் *(Abdul Momin)* என்பவர், மிரி உட்பட பாரம் பகுதியை சார்லஸ் புரூக்கிற்குக் கொடுத்து விட்டார். அந்தக் காலக் கட்டத்தில் சரவாக் மாநிலம் முழுமைக்கும் புரூணை சுல்தானகத்தின் ஆளுமையின் கீழ் இருந்தது.

### மருடியில் ஒரு கோட்டை

சரவாக்கின் நான்காவது பிரிவு உடனடியாக உருவாக்கப்பட்டது. அதற்கு மாமெர்தோ ஜார்ஜ் குரிட்ஸ் *(Mamerto George Gueritz)* என்பவர் முதல் ஆளுநராக *(Resident of the Division)* பதவியில் அமர்த்தப் பட்டார்.

1883-இல் மிரிக்கு கிழக்கே 43 கி.மீ. தொலைவில் உள்ள மருடியில் ஒரு கோட்டை கட்டப்பட்டது. அதற்கு கிளாட் டவுன் *(Claudetown)* என்று பெயரிடப்பட்டது. 1884-இல், அது நான்காம் பிரிவின் நிர்வாக மையமாக மாறியது.

புதிய நிர்வாகத்திற்கு இரண்டு இளம் அதிகாரிகள்; 30 புரவிப்படை வீரர்கள்; மற்றும் ஒரு சில பூர்வீகக் காவலர்கள் உதவினார்கள்.

1891-ஆம் ஆண்டில் சார்லஸ் ஹோஸ் *(Charles Hose)* என்பவர் பாராம் மாவட்டத்தின் *(Resident of Baram District)* ஆளுநர் ஆனார். மருடியில் இருந்த கோட்டை, ஹோஸ் கோட்டை *(Fort Hose)* என மறுபெயரிடப்பட்டது.

## மருடி காட்சியகம்

File:Sarawak; exterior view of the Baram Fort. Photograph. Wellcome V0037453.jpg|பாராம் கோட்டையின் வெளித் தோற்றம்
File:Sarawak; interior of the Baram Fort. Photograph. Wellcome V0037454.jpg||பாராம் கோட்டையின் உள் தோற்றம்
File:Peace - Regatta.jpg|பூர்வீக மக்களும் அமைதிப் பேச்சுவார்த்தையும்
File:Marudi view from sky.jpg|மிரி நகரம்
File:Marudi Museum.jpg|மருடி அரும்காட்சியகம்


## மேற்கோள்கள்

## வெளி இணைப்புகள்

பகுப்பு:சரவாக்
பகுப்பு:மலேசிய நகரங்கள்‎
பகுப்பு:சரவாக் நகரங்கள்
உலகப் புள்ளியியல் நாள்

**உலகப் புள்ளியியல் நாள்** (*World Statistics Day*) என்பது புள்ளிவிவரங்களின் முக்கியத்துவத்தினைக் கொண்டாடும் ஒரு பன்னாட்டுக் கொண்டாட்ட நாளாகும். ஐக்கிய நாடுகளின் புள்ளியியல் ஆணையத்தால் இந்நாள் ஆரம்பிக்கப்பட்டது. இந்நாள் முதன் முதலில் 2010 அக்டோபர் 20 அன்று கொண்டாடப்பட்டது. ஐந்து ஆண்டுகளுக்கு ஒருமுறை இந்நாள் கொண்டாடப்படுகிறது.

2010 தரவுகளின் படி, 103 நாடுகள் தேசிய புள்ளியியல் நாளைக் கொண்டாடுகின்றன. இதில் 51 ஆப்பிரிக்க நாடுகள் கூட்டாக ஆண்டுதோறும் நவம்பர் 18 அன்று ஆப்பிரிக்கப் புள்ளியியல் நாளைக் கொண்டாடுகின்றன. புள்ளியியல் வல்லுநர் பிரசாந்த சந்திர மகாலனோபிசின் பிறந்த நாளான சூன் 29 அன்று இந்தியா தனது புள்ளிவிவர நாளைக் கொண்டாடுகிறது. இங்கிலாந்தில் உள்ள அரச புள்ளியியல் சமூகம் இதே நாளில் 20:10 மணிக்கு (20 அக்டோபர் 2010 அன்று)  புள்ளியியல் கல்வியறிவு பிரச்சாரத்தைத் தொடங்கியது.

## மேற்கோள்கள்

## வெளி இணைப்புகள்
* அதிகாரப்பூர்வ தளம் 2020
* அதிகாரப்பூர்வ தளம் 2010

பகுப்பு:அக்டோபர் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
பகுப்பு:புள்ளியியல்
இலாவாசு

**இலாவாசு** அல்லது **லாவாசு** (மலாய் மொழி: *Lawas*; ஆங்கிலம்: *Lawas*; சீனம்: 老越 ) என்பது மலேசியா, சரவாக் மாநிலத்தில் இலிம்பாங் பிரிவு, இலாவாசு மாவட்டத்தில் உள்ள நகரமாகும். 

சரவாக் மாநிலத் தலைநகரான கூச்சிங்கில் இருந்து 120 கி.மீ. தொலைவிலும்; சபா மாநிலத் தலைநகரான கோத்தா கினபாலுவில் இருந்து 200 கி.மீ. தொலைவிலும் உள்ளது. இந்த நகரம் சரவாக், சபா மற்றும் புரூணை நிலப் பகுதிகளுக்கு இடையே அமைந்து இருப்பதால் ஒரு பரபரப்பான போக்குவரத்து இடமாக அமைகின்றது..

## பொது

காட்டு மரங்களும் விவசாயமும் தான், இந்த நகரின் முக்கியமான பொருளாதார ஆதாரங்கள். பாகெலாலான் *(Ba'Kelalan)* எனப்படும், இலாவாசு மேட்டு நிலப் பகுதிகளில் ஆப்பிள் சாகுபடி பரிசோதனை செய்யப்படுகிறது. சில இடங்களில் ஆப்பிள் அறுவடை செய்கிறார்கள்.

பாகெலாலான் பகுதியில் சுற்றுலாத் தொழில் மேம்பாடு செய்யப்படுகிறது. இலாவாசு நகரத்தில் சிறிய மற்றும் நடுத்தர அளவிலான தொழில்களை மேம்படுத்துவதற்கான திட்டங்கள் மாநில அரசாங்கத்திடம் முன்மொழியப்பட்டுள்ளன. 

இலாவாசு சாகுபடி நிலத்தின் பெரும்பகுதிகள்; நெல் வயல்களில் இருந்து செம்பனை தோட்டங்களாக மாற்றப்பட்டு உள்ளன. 

### குடிவரவுச் சோதனைகள்

இலாவாசு, அதன் புவியியல் அமைப்பின் காரணமாக, சரவாக்கின் மற்ற சாலைத் தொடர்புகளில் இருந்து முற்றாகத் துண்டிக்கப்பட்டு உள்ளது. இருப்பினும் சபா மற்றும் புரூணைக்குச் செல்லும் பிரதான சாலையால் இணைக்கப்பட்டுள்ளது.

சாலை வழியாக இலாவாசுக்குச் செல்லவும் அல்லது அங்கிருந்து திரும்பி வரவும் குடிவரவுச் சோதனைகளை மேற்கொள்ள வேண்டும். அதே போல அங்கு இருந்து சரவாக்கின் மற்ற பகுதிகளுக்குப் பயணிக்கவும் கடப்பிதழ் தேவை. லாவாசு மாவட்டத்தில் இரண்டு சாலை எல்லைக் கடப்புகள் உள்ளன.

## இலாவாசு வானூர்தி நிலையம்

இலாவாசு நகரில் லாவாசு வானூர்தி நிலையம் உள்ளது. இலாவாசு வாழ் மக்களுக்கு வானூர்திச் சேவை வழங்கப்படுகிறது (**IATA: LWY**). மிரி, பாகெலாலான் மற்றும் கோத்தா கினபாலு, சபா ஆகிய இடங்களுக்குச் செல்ல விமானங்கள் உள்ளன.

## மேற்கோள்கள்

## வெளி இணைப்புகள்
* http://www.lawasdc.sarawak.gov.my 

பகுப்பு:சரவாக்
பகுப்பு:மலேசிய நகரங்கள்‎
பகுப்பு:சரவாக் நகரங்கள்
அகர்தலா புத்தகக் கண்காட்சி

**அகர்தலா புத்தகக் கண்காட்சி** (*Agartala Book Fair*) இந்தியாவின் திரிபுரா மாநிலத்தின் தலைநகரமான அகர்தலாவில் ஒவ்வோர் ஆண்டும் பிப்ரவரி மாதத்தில் நடைபெறுகிறது. இக்கண்காட்சி பத்து நாட்களுக்கு மேல் நடைபெறுகிறது. திரிபுரா மட்டுமின்றி புது தில்ல  மும்பை , கொல்கத்தா, கவுகாத்தி ஆகிய நகரங்களைச் சேர்ந்த பதிப்பாளர்கள் மற்றும் புத்தக விற்பனையாளர்கள் கண்காட்சியில் கடைகளை அமைக்கின்றனர். பல்வேறு கருப்பொருள்கள், பண்பாட்டு நிகழ்ச்சிகள் மற்றும் கவிஞர்களின் கூட்டங்கள் குறித்த கருத்தரங்குகளும் இங்கு நடத்தப்படுகின்றன.

திரிபுராவின் கலாச்சார பன்முகத்தன்மை என்ற கருப்பொருளுடன் 2022 ஆம் ஆண்டிற்கான 38 ஆவது புத்தகக் கண்காட்சி 12 நாட்கள் நடைபெற்றது. திரிபுராவில் இருந்து 76 கடைகள், வங்காளத்தில் இருந்து 39 கடைகள், கவுகாத்தியில் இருந்து ஐந்து கடைகள், புது தில்லியில் இருந்து இரண்டு மற்றும் மும்பை மற்றும் அண்டை நாடான வங்காளதேசத்தில் இருந்து தலா ஒன்று என கண்காட்சியில் 124 புத்தகக் கடைகள் அமைக்கப்பட்டன. 
 
## வரலாறு
அகர்தலா புத்தகக் கண்காட்சி 1981 ஆம் ஆண்டு தொடங்கப்பட்டது. இரண்டு ஆண்டுகள் தவிர புத்தகக் கண்காட்சி  ஆண்டுதோறும் நடத்தப்படுகிறது. புது தில்லி மற்றும் கொல்கத்தா புத்தகக் கண்காட்சிகளுக்குப் பிறகு, அகர்தலா புத்தகக் கண்காட்சி இந்தியாவில் மிகவும் பிரபலமான புத்தகக் கண்காட்சியாகும்," என்று திரிபுரா பதிப்பாளர் சங்கத்தின் செயலாளர் ரகுநாத் சர்க்கார் கூறுகிறார்.

## மேற்கோள்கள்

பகுப்பு:திரிபுரா
பகுப்பு:புத்தகக் கண்காட்சிகள்
பாகெலாலான்

**பாகெலாலான்** (மலாய் மொழி: *Ba'kelalan*; ஆங்கிலம்: *Ba'kelalan*) என்பது மலேசியா, சரவாக் மாநிலத்தில் லிம்பாங் பிரிவு, லாவாஸ் மாவட்டத்தில் உள்ள ஒன்பது கிராமங்களின் குழுமமாகும். 

இந்தக் கிராமக் குழுமம் மலிகான் பீட பூமியில் *(Maligan Highlands)*; கடல் மட்டத்தில் இருந்து சுமார் 3,000 அடி (910 மீ) உயரத்தில் உள்ளது. இந்தோனேசியா கலிமந்தான் எல்லையில் இருந்து 4 கி.மீ. தொலைவிலும்; சரவாக் லாவாஸ் நகரத்தில் இருந்து 150 கி.மீ. தொலைவிலும் உள்ளது.

பாகெலாலானில் ஒன்பது கிராமங்கள் உள்ளன. இந்தக் கிராமங்களில் உள்ள மக்கள் அனைவரும் லுன் பாவாங் பழங்குடி இனத்தைச் சேர்ந்தவர்கள்.

## பொது

பாகெலாலான் எனும் பெயர் கெலாலான் நதியின் (Kelalan River) பெயரில் இருந்து உருவானது. ’பா’ எனும் முன்சொல் லுன் பவாங் மொழியில் ஈரமான நிலங்கள் என்று பொருள். இரண்டும் சேர்ந்து பாகெலாலான் என்று ஓர் இடத்தின் பெயரானாது.

குளிர்ந்த மலைக் காலநிலையில், இங்கு ஆப்பிள், மாண்டரின் ஆரஞ்சு போன்ற பழ மரங்கள் வளர்க்கப் படுகின்றன. இங்கு அரிசியும் உற்பத்தி செய்யப்படுகிறது. 

மேலும் மலை உப்பு அருகிலுள்ள மலைகளில் இருந்து கிடைக்கிறது. இந்தப் பகுதியில் வாழும் மக்கள்  அனைவரும் கிறிஸ்தவ இனத்தைச் சேர்ந்தவர்கள்.

## நிர்வாக அமைப்பு

மலிகான் மலைப் பகுதியில் அமைந்துள்ள பாகெலாலான் ஒன்பது கிராமங்கள்:

* பூடுக் நூர் - *Buduk Nur*  
* லோங் லங்காய் - *Long Langai*  
* லோங் லெமுமுட் - *Long Lemumut*  
* லோங் ரிட்டான் - *Long Ritan* 
* லோங் ருசு - *Long Rusu* 
* பா தாவிங் - *Pa Tawing* 
* பூடுக் புய் - *Buduk Bui* 
* பூடுக் அரு - *Buduk Aru* 
* லோங் ரங்காட் - *Long Ranga* 

ஒரு கிராமம் என்பது தனித்தனி வீடுகளின் தொகுப்பாகும். ஒவ்வொரு கிராமத்திற்கும் ஒரு தலைவர் இருக்கிறார். அரசாங்க நியமனத்தால் தலைவர் பதவி உருவாக்கப்படுகிறது. அவருக்கு மாதச் சம்பளம் வழங்கப்படுகிறது. 

ஒரு தலைவர் கிராமத்தின் பொதுவான விவகாரங்களைக் கையாள வேண்டும். மற்றும் ஒன்பது கிராமங்களின் விவகாரங்களை மேற்பார்வையிட ஒரு பிராந்திய தலைவர் அல்லது பெங்குலு உள்ளார். கிராம மக்களின் மேம்பாடு மற்றும் பூர்வீக மக்களின் வழக்குகளைக் கையாள்வது; இவை போன்ற விசயங்களைப் பற்றி விவாதிக்க அவர் வருடத்திற்கு இரண்டு முறை வருவார்.

### பாகெலாலான் வானூர்தி நிலையம்

பாகெலாலானில் ஒரு வானூர்தி நிலையம் உள்ளது. அதன் பெயர் பாகெலாலான் வானூர்தி நிலையம். 19 இருக்கைகள் கொண்ட சிறிய விமானங்கள் பயன்படுத்தப் படுகின்றன.

## பாகெலாலான் வயல் காடுகள்

## மேற்கோள்கள்

## வெளி இணைப்புகள்

பகுப்பு:சரவாக்
பகுப்பு:மலேசிய நகரங்கள்‎
பகுப்பு:சரவாக் நகரங்கள்
இப்பியாசு

**எலிசின் இப்பியாசு** (*Hippias*, கிரேக்கம்    ; கிமு 5 ஆம் நூற்றாண்டின் பிற்பகுதி) என்பவர் ஒரு கிரேக்க சோபிஸ்டு ஆவார். இவர் சாக்கிரட்டீசின் சமகாலத்தராவார். பிற்கால சோபிஸ்டுகளின் உறுதியான பண்புகள் கொண்டவராக, அனைத்து விசயங்களையும் அறிந்தவராக இருந்தார். மேலும் இவர் கவிதை, இலக்கணம், வரலாறு, அரசியல், கணிதம் மற்றும் பலவற்றில் விரிவுரையாற்றியுள்ளார். இவரைப் பற்றிய பல செய்திகள் பிளேட்டோவிடமிருந்து கிடைக்கின்றன. இவரை அவரை வீணானவர் என்றும், திமிர்பிடித்தவர் என்றும் வகைப்படுத்துகிறார்.

## வாழ்க்கை
ஹிப்பியாஸ் கிமு 5 ஆம் நூற்றாண்டின் நடுப்பகுதியில்  (கி.மு. 460) கிரேக்கத்தின் எலிசில் பிறந்தார். இவர் புரோட்டோகோராஸ் மற்றும் சாக்கிரடீசின்  சமகாலத்தவராவார். இவர் ஹெகேசிடாமஸின் சீடராவார்.  இவரது திறமை காரணமாக, இவரது சக குடிமக்கள் அரசியல் விசயங்களிலும், எசுபார்த்தாவிற்கான இராஜதந்திர பணியிலும் இவரது சேவைகளைப் பயன்படுத்திக்கொண்டனர்.  ஆனால் இவர் எல்லா வகையிலும் அந்தக் காலத்தின் மற்ற சோபிஸ்டுகளைப் போலவே செயல்பட்டார்: இவர் கற்பித்தல் மற்றும் பொதுக்கூட்ட உரை நோக்கத்திற்காக கிரேக்கத்தின் பல்வேறு நகரங்கள் மற்றும் மாவட்டங்களுக்குச் சென்றார். பிளேட்டோவின் இரண்டு உரையாடல்களான, *ஹிப்பியாஸ் மேஜர்* மற்றும் *ஹிப்பியாஸ் மைனர்* ஆகியவற்றில் இவரை வீணானவர் என்றும், திமிர் பிடித்தவர் என்றும் சித்தரிக்கின்றன. 

## வேலை
இப்பியாசு மிகவும் விரிந்த அறிவாற்றல் கொண்டவர். மேலும் இவர் சொல்லாட்சி, மெய்யியல்,  அரசியல் ஆய்வுகளில் தன்னை ஈடுபடுத்திக் கொண்டார். அதேசமயம் இவர் கவிதை, இசை, கணிதம், ஓவியம், சிற்பம் ஆகியவற்றிலும் நன்கு தேர்ச்சி பெற்றிருந்தார். இவர் தன் வாழ்க்கையில், பயன்படுத்திய முத்திரை மோதிரம், மேலங்கி, காலணிகள் போன்ற உடமைகளில் தன் சொந்த கைகளால் உருவாக்காத எதையும் தன் உடலில் அணியவில்லை என்று பெருமையாகப் பேசுவார்.  ஒலிம்பியானிகோன் *அனாகிராப்* (  ) என அழைக்கப்படும் ஒரு தொலைந்து போன படைப்பை இவர் வைத்திருந்தார், அதில் கிமு 776 இல் ஒலிம்பிக் விளையாட்டில் கொரோபசின் வெற்றியைக்  ஒலிம்பியாடில் கணக்கிட்டிருந்தது, அது அனைத்து ஓலிம்பிக் வெற்றி குறித்த பிற்காலப் பட்டியல்களுக்கும் அடிப்படையானது.  மறுபுறம், இவரது அறிவு பொதுவாக மேலோட்டமாகத் தோன்றும், இவர் எந்தவொரு குறிப்பிட்ட கலை அல்லது அறிவியல் விவரங்களுக்குள் நுழைவதில்லை, மேலும் சில பொதுவான விஷயங்களில் திருப்தி அடைந்தார். இது எதையும் பற்றிய முழுமையான அறிவு இல்லாமல் எல்லாவற்றையும் பேசுவதற்கு அவருக்கு உதவியது. இந்த ஆணவம், அறியாமையுடன் இணைந்து. இதனால் இப்பியாசை பிளேட்டோ  கடுமையான விமர்சிக்க காரணமாயிற்று. ஏனெனில் சோபிஸ்ட்டுகள் மிகவும் பரவலாக நற்பெயரைக் கொண்டிருந்தனர். அதனால் உயர் வகுப்பு இளைஞர்களின் கல்வியில் பெரும் தாக்கத்தை அவர்கள் ஏற்படுத்தினார். ஹிப்பியாசால் கண்டுபிடிக்கப்பட்டதாக கூறப்படும் ஒரு கணிதக் கண்டுபிடிப்பு சில சமயங்களில் ஹிப்பியாஸின் குவாட்ராட்ரிக்ஸ் என்று அழைக்கப்படுகிறது.

## குறிப்புகள்

பகுப்பு:சோபிஸ்டுகள்
அம்ரோகா கொலை வழக்கு

**அம்ரோகா கொலை வழக்கு** (*Amroha murder case*)  இந்தியாவிலுள்ள உத்தரபிரதேச மாநிலத்தின் அம்ரோகா நகரைச் சேர்ந்த சப்னம் என்ற பெண் 2008-ஆம் ஆண்டு ஏப்ரல் மாதத்தில் காதலருடன் சேர்ந்து தனது குடும்ப உறுப்பினர்கள் 7 பேரை கொடூரமாக கொலை செய்ததை தொடர்ந்த நடைபெற்ற ஒரு வழக்காகும். ஆறு பேரை மயக்கமூட்டி பின்னர் வெட்டிக் கொன்றார்;  ஏழாவது பலியான பத்து மாத குழந்தைக்கு மயக்கமூட்டாமலும் இவர்கள் கொலை செய்தனர்.  இந்த வழக்கில் சப்னம் மற்றும் சலீம் இருவருக்கும் மாவட்ட நீதிமன்றம்  தூக்கு தண்டனை விதித்தது. இந்த தீர்ப்பை அலகாபாத் நீதிமன்றம் 2010-ஆம் ஆண்டும்,  உச்சநீதிமன்றம் 2015-ஆம் ஆண்டும் உறுதி செய்தன. சப்னம் குடியரசுத் தலைவருக்கு அனுப்பிய கருணை மனுவும் நிராகரிக்கப்பட்டது.

## தூக்கு தண்டனை

2021 ஆம் ஆண்டு பிப்ரவரியில் ஊடக அறிக்கைகள் சுதந்திர இந்தியாவில் தூக்கிலிடப்பட்ட முதல் பெண்மணியாக சப்னம் இருப்பார் என்று கூறின. உத்தரபிரதேச ஆளுநரும், குடியரசுத் தலைவரும் சப்னமின் கருணை மனுவை நிராகரித்தனர். சப்னமின் 12 வயது மகன் முகமது தாச்சு, அவரது தண்டனையை ரத்து செய்யுமாறு இந்திய குடியரசுத் தலைவரிடம்  கோரிக்கை விடுத்துள்ளார்.

## பாதிக்கப்பட்டவர்கள்

## மேற்கோள்கள்

பகுப்பு:உத்தரப் பிரதேசம்
பகுப்பு:2008 நிகழ்வுகள்
பகுப்பு:இந்தியாவில் வழக்குகள்
உருசிய மாநில குழந்தைகள் நூலகம்

**உருசிய மாநில குழந்தைகள் நூலகம்** (*Russian State Children's Library*) உருசிய நாட்டின் தலைநகரமான மாசுகோ நகரில் அமைந்துள்ளது. உலகின் மிகப்பெரிய குழந்தைகள் நூலகமாக இது கருதப்படுகிறது. நூலகம் ஆண்டுக்கு 45,000 பார்வையாளர்களையும் ஆண்டுதோறும் 1.2 மில்லியன் இணையவழி பார்வையாளர்களையும் பெறுகிறது. 2019 ஆம் ஆண்டு நிலவரப்படி, உருசிய மாநில குழந்தைகள் நூலகத்தில் 560,000 புத்தகங்கள் சேகரிப்பில் இருந்தன.

## வரலாறு
நூலகக் கட்டிடம் 1969 ஆண்டு டிசம்பர் மாதம் நிறுவப்பட்டது. 50 ஆவது ஆண்டு நிறைவை 2019 ஆம் ஆண்டில்  கொண்டாடியது.  விளாடிமிர் புடின் நூலகத்தின் ஆண்டு விழாவிற்கு வாழ்த்து தெரிவித்தார். அலோ, நெய்பர் என்ற ஒரு பண்பாட்டு பரிமாற்ற திட்டத்தை நூலகம் நடத்துகிறது. இத்திட்டம் உருசியர்களை மற்ற பண்பாட்டினரோடு  அறிமுகப்படுத்த முயல்கிறது. 2019 ஆம் ஆண்டில், அரேபியர்களுடனான பண்பாட்டுப் பரிமாற்றத் திட்டத்தின் ஒரு பகுதியாக, குழந்தைகள் மேம்பாட்டுக்கான எமிராட்டி கலிமத் அறக்கட்டளை ஏராளமான அரபு குழந்தைகளுக்கான புத்தகங்களை நூலகத்திற்கு நன்கொடையாக வழங்கியது. 2020 ஆம் ஆண்டில் நூலகம் அசர்பசான் பண்பாடு  மற்றும் மரபுகள் பற்றிய இணையவழி நிகழ்நிலை நிகழ்ச்சியான அற்புதமான அசர்பைசான்" என்ற திட்டத்தை நடத்தியது. இதே ஆண்டின் அக்டோபர் மாதத்தில் "டிரா எகிப்து" என்றொரு போட்டியையும் நடத்தியத. இப்போட்டியில் உருசிய  குழந்தைகள் எகிப்து எப்படி இருக்க வேண்டும் என்று அவர்கள் நினைத்தார்கள் என்பதை வரைபடங்களாகச் சமர்ப்பித்தனர்.

உருசிய சனாதிபதி விளாடிமிர் புடின் மற்றும் அமெரிக்காவின் முதல் பெண்மணி லாரா புசு இருவரும் 2002 ஆம் ஆண்டில் ஒன்றாக நூலகத்திற்கு வருகை தந்தனர்.

## மேற்கோள்கள்

பகுப்பு:நூலகங்கள்
சித்தேந்திர திவாரி

**சித்தேந்திர திவாரி** (*Jitendra Tiwari*) என்பவர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் ஆசான்சோலின் முன்னாள் நகரத்தந்தை மற்றும் மேற்கு வங்க சட்டமன்ற பாண்டவேசுவர் தொகுதியின உறுப்பினர் ஆவார்.

## சர்ச்சைகள்
திவாரி தனது செயல்கள் மற்றும் அரசியல் நடவடிக்கையின் தீவிரம் காரணமாக பல்வேறு சர்ச்சைகளில் சிக்கியுள்ளார்.

* நாடாளுமன்றத் தேர்தலில் கட்சி வேட்பாளருக்கு அதிகபட்ச வாக்கு முன்னிலை பெற்றுத் தரும் உறுப்பினர்களுக்கு பணப்பரிசு அறிவித்ததற்காக ஜிதேந்திர திவாரிக்கு மார்ச் 2019-ல் இந்தியத் தேர்தல் ஆணையம் விளக்கம் கேட்டு கடிதம் அனுப்பியது.
* மே 2019-ல் திவாரி மேற்கு வங்காளத்தின் துர்காபூரில் காவல்துறை அதிகாரியை அச்சுறுத்துவதா காட்சி ஒன்றை டைம்ஸ் நெளவ் வெளியிட்டது.
* சூன் 2019-ல், பாஜக நாடாளுமன்ற உறுப்பினர் பாபுல் சுப்ரியோ தன்னை தொலைப்பேசி வழியாக மிரட்டியதாக திவாரி குற்றம் சாட்டினார்.
* 13 திசம்பர் 2020 அன்று நகர்ப்புற வளர்ச்சி மற்றும் நகராட்சி விவகார அமைச்சர் பாபி ஹக்கீமுக்கு திவாரி கடிதம் மூலம், மம்தா பானர்ஜி தலைமையிலான அரசாங்கம் அசன்சோல் நகருக்கு அநீதி இழைத்து வருவதாகவும், மத்திய அரசின் திட்டங்களிலிருந்து அசன்சோல் நகரைப் பறித்ததாகவும் குற்றம் சாட்டினார்.
* 17 திசம்பர் 2020 அன்று திவாரி அகில இந்திய திரிணாமுல் காங்கிரசு, அசன்சோல் நகராட்சி தலைவர் மற்றும் நிர்வாகி பதவிகளிலிருந்து விலகினார்.

## அரசியல் வாழ்க்கை
திவாரி தனது அரசியல் வாழ்க்கையை 2011ஆம் ஆண்டு அகில இந்திய திரிணாமுல் காங்கிரசில் தொடங்கினார். திசம்பர் 2020ல், இவர் திரிணாமுல் காங்கிரசை விட்டு வெளியேறினார், ஆனால் சில நாட்களுக்குப் பிறகு அவர் மீண்டும் கட்சியில் சேர்ந்தார். 2 மார்ச் 2021 அன்று, இவர் திரிணாமுல் காங்கிரசிலிருந்து மீண்டும் விலகி, திலீப் கோசு முன்னிலையில் பாரதிய ஜனதா கட்சியில் சேர்ந்தார்.

## மேற்கோள்கள்

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
தென்னை மரக் குன்று

**தென்னை மரக் குன்று (''Coconut Tree Hill'')** இலங்கையின் மிரிசா நகரத்தில் இந்தியப் பெருங்கடலை ஒட்டி அமைந்துள்ள ஒரு சிவப்பு களிமண் குன்றாகும். இது  இலங்கையில் ஒரு பிரபலமான சுற்றுலாத் தலமாகும்,  தென்னந்தோப்பு கொண்ட ஒரு  கடற்கரையோர மேட்டு நிலப்பகுதியில் அமைந்துள்ளது. தென்னை மர மலை, தனியாருக்குச் சொந்தமான நிலத்தில் அமைந்திருந்தாலும், இலங்கையில் அதிகம்  படவரி செய்யப்பட்ட இடங்களில் ஒன்றாகும்.  1881 ஆம் ஆண்டில், எர்னசுட்டு ஏக்கல், மிரிசாவை சூரிய மறைவின் போது  "சிவப்பு பாறைகளாக" சித்தரித்தார் *, சிலோன் வருகை என்ற* புத்தகத்தில் "அவை நிலக்கரி எரிவது போல் தெரிகிறது. என கூறப்பட்டுள்ளது."  சுற்றுலாப் பயணிகளுக்கு சூரிய உதயத்தைக் காணும் இடமாகவும் இந்த குன்று பரிந்துரைக்கப்படுகிறது.  வெலிகமை விரிகுடாவின் குறுக்கே வெலிகமைவை ஒட்டிய மிரிசா கடற்கரையில் இந்த குன்று  அமைந்துள்ளது.  மிரிசா கடற்கரை உலகின் "ரகசிய கடற்கரைகளில்" ஒன்றாக வர்ணிக்கப்படுகிறது. 

## 2021 முரண்பாடு
2021 ஆம் ஆண்டில், குன்று  அமைந்துள்ள தனியார் நிலத்தின் மீது மலையின் குறுக்கே வேலி அமைத்தது சர்ச்சையை ஏற்படுத்தியது. நகர அபிவிருத்தி அதிகார சபை மற்றும் கரையோரப் பாதுகாப்பு திணைக்களத்தின் முன் அனுமதியின்றி வேலி அமைக்கப்பட்டுள்ளதால், வேலியை இடித்துத் தள்ளுமாறு  நில உரிமையாளருக்கு உத்தரவிடப்பட்டது.  சமூகவலைத்தளங்களில் ஏற்பட்ட சீற்றத்தின் பின்னர், அப்போதைய பிரதமர் மகிந்த ராசபக்ச நிலைமையை அறிந்து கொண்டார்.  மலையின் நிலப்பரப்பு சுமார் 400 பேர்ச்சசு நீளம் ஆகும்.  இதில் 320 பேர்ச்சு நீளம் வேலியை அமைத்த இலங்கையருக்கும் சொந்தமானது.  பின்னர், உள்ளூர் மற்றும் வெளிநாட்டு சுற்றுலா பயணிகளுக்காக குன்று மீண்டும் திறக்கப்பட்டது. 

## மேற்கோள்கள்

பகுப்பு:இலங்கையின் மலைகள்
பகுப்பு:இலங்கைக் கடற்கரைகள்
பகுப்பு:Coordinates not on Wikidata
பிரகலாதன் கோபாலன்

**பிரகலாதன் கோபாலன்** (*Prahladan Gopalan*) என்று பிரபலமாக அறியப்படும் புதியபுரயில் கோபாலன்  இந்தியாவின் கேரளாவைச் சேர்ந்த இந்திய தேசிய காங்கிரசு அரசியல்வாதியாவார்.   இரண்டாவது கேரள சட்டமன்றத்தில் மாதாயி சட்டமன்றத் தொகுதியைப் பிரதிநிதித்துவப்படுத்தினார்.

## வாழ்க்கைக் குறிப்பு
மலபார் மாவட்ட பள்ளி ஆசிரியையான ஆர்.குங்கிராமன் மாசுட்டர் மற்றும் பி.மாதவி அம்மா ஆகியோரின் ஐந்து பிள்ளைகளில் ஒருவராக 1922 ஆம் ஆண்டு புதியபுரயில் கோபாலன் பிறந்தார். இவரின் தந்தை மகாத்மா காந்தியால் முன்வைக்கப்பட்ட தலித் மேம்பாட்டிற்காக பரவலாக விமர்சிக்கப்பட்ட ஒரு மனிதர் ஆவார்.  இதனால் சொந்த சமூகத்திடமிருந்தும் இவர் அவமானத்தை ஏற்க வேண்டியிருந்தது.

கோபாலன் 1938 ஆம் ஆண்டில் தனது 16 ஆவது வயதில் பயிற்சி பெறாத ஓர் ஆசிரியரானார். அப்போது இவர் தனது தந்தை மேலாளராக இருந்த ஆர்.கே.யு.பி பள்ளியில் ஒவ்வொரு சனிக்கிழமையும் நடத்தப்படும் *குருசன சபா* என்ற கூட்டத்திற்கு எதிராக ஆசிரியர்களின் போராட்டத்தில் கலந்து கொண்டார். இவரின் தந்தை கூட்டத்திற்கு ஆதரவாக இருந்தார். கோபாலன் தனது சொந்த தந்தைக்கு எதிரான போராட்டத்தில் வெற்றி பெற்ற காரணத்தால்  இந்து புராணங்களில் உள்ள பிரகலாதனின் பெயரைச் சேர்த்து மக்கள் அழைக்கத் தொடங்கினர்.

கோபாலன் 1969 ஆம் ஆண்டு மே மாதம் 20 அன்று தனது 47 ஆவது வயதில் மலப்புரத்தில் ஒரு சாலை விபத்தில் இறந்தார்.

## தொழில் மற்றும் செயல்பாடு
கோபாலன் தனது தந்தைக்கு எதிராக போராடியதற்காக  வீட்டிலிருந்து வெளியேற்றப்பட்டார். பின்னர் பம்பாய்க்கு குடிபெயர்ந்தார். பம்பாயில் இருந்தபோது  இந்திய தேசிய காங்கிரசால் ஈர்க்கப்பட்டார்.  பம்பாய் இளைஞர் காங்கிரசின் பொதுச் செயலாளராக நியமிக்கப்பட்டார். 1940 ஆம் ஆண்டு தனது சொந்த இடத்தில் இளைஞர் காங்கிரசை உருவாக்குவதற்காக வீடு திரும்பினார். பின்னர் வெள்ளையனே வெளியேறு இயக்கம் உட்பட பல சுதந்திரப் போராட்டங்களில் பங்கேற்று சிறையில் அடைக்கப்பட்டார்.  சிறையில் சுகாதாரமற்ற உணவு வழங்கப்பட்டதற்கு எதிர்ப்பு தெரிவித்து சிறைக்குள் உண்ணாவிரதம் இருந்தார்.

1960 ஆம் ஆண்டு இரண்டாவது கேரள சட்டமன்றத்திற்கு நடந்த தேர்தலில் கேபிஆர் கோபாலனை 261 வாக்குகள் வித்தியாசத்தில் பிரகலாதன் தோற்கடித்தார். 1965 ஆம் ஆண்டில்  மீண்டும் மூன்றாவது கேரள சட்டமன்றத்திற்கு போட்டியிட்டார், ஆனால் கேபிஆர் கோபாலனிடம் தோல்வியடைந்தார். கண்ணூர் மாவட்ட காங்கிரசு கமிட்டி தலைவராகவும் கோபாலன் பணியாற்றினார்.

## சர்ச்சைகள்
1962 ஆம் ஆண்டு செப்டம்பர் 25 ஆம் தேதி பீச்சிக்கு செல்லும் வழியில் பி.டி.சாக்கோ என்ற சட்டமன்ற உறுப்பினரின்  அலுவலக  வாகனம் விபத்தில் சிக்கியது. வாகனத்தில்  பெண் ஒருவர் சென்றதை அப்பகுதி மக்கள் பார்த்ததால் பரபரப்பு ஏற்பட்டது. பிரகலாதன் கோபாலன் 1964 ஜனவரி 30 அன்று தனது கட்சியிலிருந்து சாக்கோவை பதவியை துறக்கச் சொல்லி  சட்டசபை முன் உண்ணாவிரதப் போராட்டம் நடத்தினார். இதனால் பிப்ரவரி 16, 1964 அன்று சாக்கோ பதவி விலக  வேண்டிய கட்டாயம் ஏற்பட்டது 

## மேற்கோள்கள்


பகுப்பு:மலையாள அரசியல்வாதிகள்
பகுப்பு:1969 இறப்புகள்
பகுப்பு:1922 பிறப்புகள்
கோபாலபுரம், தஞ்சாவூர்

**கோபாலபுரம்** (*Gopalapuram, Thanjavur*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் உள்ள ஒரத்தநாடு வட்டத்தில் அமைந்துள்ள உள்ள ஒரு கிராமம் ஆகும். 2001 மக்கள் தொகை கணக்கெடுப்பின்படி, கோபாலபுரத்தில் 33 ஆண்கள் மற்றும் 32 பெண்கள் என மொத்தம் 65 பேர் உள்ளனர். இது 2001 மக்கட்தொகையுடன் ஒப்பிடும் போது 35 பேர் குறைவாகும். பாலின விகிதம் 970 ஆக இருந்தது. எழுத்தறிவு விகிதம் 95.53.

## மேற்கோள்கள்
 
பகுப்பு:தஞ்சாவூர் மாவட்டத்திலுள்ள கிராமங்கள்
வெள்ளை வால் நீல ஈப்பிடிப்பான்

இடது|thumb|250x250px| உகாண்டாவில் உள்ள பிவிண்டியில் புகைப்படம் எடுக்கப்பட்டது
**வெள்ளை வால் நீல ஈபிடிப்பான்** (*White-tailed blue flycatcher*)(*எல்மினியா அல்பிகாடா* ) என்பது ஸ்டெனோஸ்டிரிடே குடும்பத்தில் உள்ள ஒரு வகை பறவை சிற்றினமாகும். இது அங்கோலா, புருண்டி, காங்கோ ஜனநாயக குடியரசு, மலாவி, மொசாம்பிக், உருவாண்டா, தன்சானியா, உகாண்டா மற்றும் சாம்பியா ஆகிய நாடுகளில் காணப்படுகிறது.

இதன் இயற் வாழிடங்கள் மிதவெப்பமண்டல அல்லது வெப்பமண்டல உலர் காடுகள், மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் உலர் புன்னிலம் ஆகும்.

## மேற்கோள்கள்
மிரி பிரிவு

**மிரி பிரிவு** (மலாய் மொழி: *Bahagian Miri*; ஆங்கிலம்: *Miri Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். காப்பிட் பிரிவுக்குப் பிறகு, மாநிலத்தில் இரண்டாவது பெரிய பிரிவு. இந்த பிரிவின் தலைநகர் மிரி நகரம்.

மிரி நகரமும் மிரி பிரிவும் வளர்ச்சி அடைவதற்கு முக்கியக் காரணம் அங்கு தோண்டப்பட்ட எண்ணெய்க் கிணறுகள் தான். மிரி நகரம் நிறுவப் படுவதற்கு முன்பு, சரவாக் மாநிலத்தின் வடக்குப் பகுதியின் நிர்வாக மையமாக மருடி *(Marudi)* நகரம் இருந்தது. பெட்ரோலியத் தொழில் காரணமாக, அதிக அளவில் வெளிநாட்டுத் தொழிலாளர்களும் உள்ளனர்.

## பொது

இனக்குழுக்களின் அடிப்படையில் மிரி பிரிவில் அதிகமாக வாழும் மக்கள் இனவாரியாக:

* இபான்   
* சீனர்கள்   
* மலாய்க்காரர்   
* புரூணை மலாய்க்காரர் 
* கெடாயான்  
* மெலனாவ்   
* காயான்   
* கென்னியா   
* லுன் பாவாங்  
* கெலாபிட் 

### மிரி பிரிவு மாவட்டங்கள்
மிரி பிரிவில் உள்ள மாவட்டங்கள்:
 
* மிரி மாவட்டம் (*Miri District*)
* மருடி மாவட்டம் (*Marudi District*)
* தெலாங்கு ஊசான் மாவட்டம் (*Telang Usan District*‎)

## வரலாறு

1910-ஆம் ஆண்டில், ராயல் டச்சு செல் *(Royal Dutch Shell)* எனும் நிறுவனத்தின் மூலமாக முதல் எண்ணெய்க் கிணறு மிரியில் தோண்டப்பட்டது. அதன் பின்னர்தான் மிரி எனும் நகரமே வெளிச்சத்திற்கு வந்தது. 

மிரியில் எண்ணெய் வயல் கண்டுபிடிக்கப்பட்டது, மிரி நகரத்தின் விரைவான வளர்ச்சிக்கு பெரிய அளவில் வழிவகுத்தது. அதன் விளைவாக 1929-ஆம் ஆண்டில் சரவாக் மாநிலத்தின் வடக்குப் பகுதியின் நிர்வாக மையமாகவும் மாறியது.

## பொது

2005-ஆம் ஆண்டில், மிரி பிரிவில் உள்ள மிரி நகரம், மலேசியாவின் அதிகாரப்பூர்வ மாநகரத் தகுதியைப் பெற்றது. மலேசியாவில் மாநகர்த் தகுதியைப் பெற்ற 10-ஆவது நகரமாக விளங்குகிறது. அத்துவடன் மிரி பிரிவு பல வரலாற்றுத் தடங்களைக் கொன்டு உள்ளது. 

* முலு மலை தேசியப் பூங்கா *(Gunung Mulu National Park);*  
* லோகான் பூனுட் தேசியப் பூங்கா *(Loagan Bunut National Park);*  
* லாம்பிர் இல்ஸ் தேசியப் பூங்கா *(Lambir Hills National Park),*  
* நியா தேசிய பூங்கா *(Niah National Park)*  
* மிரி-சிபுட்டி பவளப்பாறை தேசியப் பூங்கா *(Miri-Sibuti Coral Reef National Park)* 

ஆகியவற்றின் முக்கிய சுற்றுலா இடங்களின் நுழைவாயிலாகவும் மிரி விளங்குகிறது.

## இவற்றையும் பார்க்க
* மலேசியாவின் மாநிலப் பிரிவுகள்
 
## மேற்கோள்கள்

பகுப்பு:சரவாக்
மலேசியாவின் மாநிலப் பிரிவுகள்
வெட்டர் மாங்குயில்

**வெட்டர் மாங்குயில்** (*Wetar oriole*)(*ஓரியோலசு பின்சி*) என்பது ஓரியோலிடே குடும்பத்தில் உள்ள ஒரு பறவைச் சிற்றினமாகும். இது சிற சுண்டாத் தீவுகலைச் சார்ந்தது. இது வெட்டர் மற்றும் அட்டாரோ தீவுகளில் காணப்படுகிறது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

## வகைப்பாட்டியல்
வெட்டர் மாங்குயில் முதலில் ஒரு தனிச் சிற்றினமாக விவரிக்கப்பட்ட ஆனால் பின்னர் ஒரு துணையினமாக மறுவகைப்படுத்தப்பட்டது. இருப்பினும், உலகப் பறவைகள் பட்டியலில் மிக சமீபத்திய திருத்தங்கள் மூலம் இது ஒரு தனித்துவமான சிற்றினமாகக் கண்டறியப்பட்டுள்ளது. இந்த சிற்றினமும் திமோர் மாங்குயிலும் முன்பு **ஆலிவ்-பழுப்பு மாங்குயில்** என ஒன்றாக வகைப்படுத்தப்பட்டது.

## மேற்கோள்கள்

பகுப்பு:மாங்குயில்கள்
அந்தநல்லூர்

**அந்தநல்லூர்** (*Andanallur*) என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்தில் உள்ள திருவரங்கம் வட்டத்தில் உள்ள ஒரு கிராமம் ஆகும்.

## மக்கள்தொகை
2011 மக்கள் தொகை கணக்கெடுப்பின்படி, அந்தநல்லூரில் 2,743 ஆண்கள் மற்றும் 2,180 பெண்கள் என 4,923 மக்கள் வசிக்கின்றனர். பாலின விகிதம் 795 ஆகும். இது 2001 மக்கட்தொகையினை விட 383 அதிகமாகும்.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
முக்கா பிரிவு

**முக்கா பிரிவு** (மலாய் மொழி: *Bahagian Mukah*; ஆங்கிலம்: *Mukah Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். இந்தப் பிரிவு 2002 மார்ச் 1-ஆம் தேதி நிறுவப்பட்டது. இதன் மொத்த பரப்பளவு 6,997.61 சதுர கி.மீ.

முக்கா பிரிவின் ஐந்து நிர்வாக மாவட்டங்களின் மொத்த மக்கள் தொகை 110,543 ஆகும். இந்தப் பிரிவின் மக்கள்தொகை கலாசார அடிப்படையில் கலந்து உள்ளது. பெரும்பாலும் மெலனாவ், மலாய்க்காரர், இபான் மற்றும் சீனர்கள் அதிகமாகக் காணப் படுகின்றனர்.

## பொது
### முக்கா பிரிவு மாவட்டங்கள்
முக்கா பிரிவில் உள்ள மாவட்டங்கள்:

* முக்கா மாவட்டம் (*Mukah District*) 
* தலாத்து மாவட்டம் (*Dalat District*) 
* தாரோ மாவட்டம் (*Daro District*) 
* மாத்து மாவட்டம் 
* தஞ்சோங் மானிஸ் மாவட்டம் 
* பாலிங்கியான் துணை மாவட்டம் (*Balingian Sub District*)
* ஓயா இகான் துணை மாவட்டம் (*Oya Igan Sub District*)

கோலா பலிங்கியான் *(Kuala Balingian)*; பாலிங்கியான்; முக்கா; தலாத்; ஓயா; இகான்; மாத்து; தாரோ ஆகிய நகரங்களை இணைக்கும் ஒரு கடற்கரை சாலை ரிங்கிட் 48 மில்லியன் செலவில் அண்மையில் உருவாக்கப்பட்டு உள்ளது. 

2005-ஆம் ஆண்டில் பத்தாங் முக்காவின் மீது 170 மீட்டர் இரட்டை வளைவு தொங்கு பாலம் பொதுமக்களுக்கு திறக்கப்பட்டது.

முக்கா பிரிவின் முக்கியத் தொழில், வேளாண்மைப் பொருட்கள்; செம்பனை, சவ்வரிசி, நெல், அன்னாசி மற்றும் மீன் வளர்ப்பு.

## மக்கள்தொகை

2010-ஆம் ஆண்டு நிலவரப்படி, முக்கா பிரிவில் மெலனாவ் மக்களே மிகப்பெரிய இனக்குழுவாகும். மக்கள் தொகையில் பாதிக்கும் மேற்பட்டவர்கள் தங்களை மெலனாவ் என்று அடையாளப் படுத்திக் கொள்கின்றனர்.[10] இபான் மக்கள் 18.6%. இரண்டாவது பெரிய இனக்குழு.

## முக்கா வானூர்தி நிலையக் காட்சியகம்

File:Mukah New Airport Terminal.jpg|
File:Mukah Airport Terminal roof design.jpg|
File:Mukah Airport Terminal roof design2.jpg|
File:MasWings' Viking Airplane at Mukah New Airport.jpg|


## இவற்றையும் பார்க்க
* மலேசியாவின் மாநிலப் பிரிவுகள்
 
## மேற்கோள்கள்

பகுப்பு:சரவாக்
பகுப்பு:மலேசியாவின் மாநிலப் பிரிவுகள்
கே. சுதாகர்

**கேசவ ரெட்டி சுதாகர்** (*K. Sudhakar*) என்பவர் இந்திய அரசியல்வாதி மற்றும் கருநாடக சட்டப்பேரவை உறுப்பினர் ஆவார். சுதாகர் 6 பிப்ரவரி 2020 முதல் கர்நாடகாவின் மருத்துவக் கல்வி மற்றும் சுகாதார அமைச்சராகப் பணியாற்றுகிறார். இவர் இந்தியத் தேசிய காங்கிரசின் சார்பில் 2018 ஆம் ஆண்டு நடைபெற்ற கர்நாடக சட்டமன்றத் தேர்தலில் சிக்கபல்லப்பூரிலிருந்து கர்நாடக சட்டமன்றத்திற்குத் தேர்ந்தெடுக்கப்பட்டார். பின்னர் பாரதிய ஜனதா கட்சியின் உறுப்பினராக 2019-ல் மீண்டும் சட்டப்பேரவைக்குத் தேர்ந்தெடுக்கப்பட்டார்.

நான்காவது பி. எஸ். எடியூரப்பா அமைச்சரவையில் அமைச்சர்களில் இளையவர் ஆவார். இவர் மீண்டும் சுகாதாரம் மற்றும் குடும்ப நலத்துறையில் மருத்துவக் கல்வி அமைச்சராகப் பணியாற்றினார்.

கர்நாடகாவில் கோவிட்-19 தொற்றுநோய் பரவிய காலத்தில், இவர் முதல்வர் பி. எஸ். எடியூரப்பா மற்றும் சுகாதாரம் மற்றும் குடும்ப நலத்துறை அமைச்சர் ஸ்ரீராமுலு மற்றும் சிலருடன் கர்நாடகாவிற்கான கோவிட்-19 குழுவில் இடம்பெற்றிருந்தார். இவர் முக்கிய கொள்கை உருவாக்கம் மற்றும் தொற்றுநோய்க்கான விரைவான நடவடிக்கையில் முக்கிய பங்கேற்பாளராக இருந்தார்.

## சர்ச்சைகள்
### கமலா செயல்திட்டம்
கமலா செயல்திட்டம் என்பது 2008ஆம் ஆண்டில் உருவாக்கப்பட்ட திட்டமாகும். முன்னாள் அமைச்சர் ஜி. ஜனார்த்தன ரெட்டி, கட்சித் தாவல் தடைச் சட்டத்தைத் தவிர்த்து, சட்டமன்ற உறுப்பினர்களிடமிருந்து ஆதரவைப் பெறுவதற்கான செயல்படுத்திய நடைமுறை இதுவாகும். கமலா செயல் திட்டத்தில் 2019ஆம் ஆண்டில் எச்.டி.குமாரசாமி தலைமையிலான இந்திய தேசிய காங்கிரசு மற்றும் ஜனதா தளம் (மதச்சார்பற்ற) கூட்டணி அரசாங்கம் வீழ்ச்சியடையக் காரணமான சட்டப்பேரவை உறுப்பினர்களில் இவரும் ஒருவர்.

## மேற்கோள்கள்

பகுப்பு:கர்நாடக சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1979 பிறப்புகள்
கோவர்தன மலை

**கோவர்தன மலை** (**Govardhan Hill**) () இந்தியாவின் உத்தரப் பிரதேசம் மாநிலம், மதுரா மாவட்டத்தில் அமைந்த 8 கிலோ மீட்டர் நீளமும், 100 அடி உயரமும் கொண்ட மலை ஆகும். இளவயதில் கிருஷ்ணர், இந்திரனின் கோபத்தால் பொழியப்பட்ட பெருமழையிலிருந்து யாதவ மக்களையும், ஆவினங்களையும் காக்க, இம்மலை குன்றை குடை போன்று தூக்கிப் பிடித்ததால், கிருஷ்ணருக்கு கோவர்தனன் எனப்பெயராயிற்று.கோவர்தன மலை மதுரா நகரத்திலிருந்து 27 கிலோ மீட்டர் தொலைவிலும், பிருந்தாவனத்திலிருந்து 21 கிலோ மீட்டர் தொலைவிலும் உள்ளது. கோவர்தன மலையில் கிருஷ்ணரின் கோயில் உள்ளது.கிருஷ்ண பக்தர்கள் இம்மலையை வலம் வருவர்.

## மேற்கோள்கள்

## மேலும் படிக்க
* 

## வெளி இணைப்புகள்

* Srila Prabhupada explains Govardhana Puja 
* http://www.icompositions.com/music/song.php?sid=199187Ballad of Govardhana 
* Ballad of Govardhana Hill 
* The Story of Govardhan
* krishna story lifting govardhan parvat
* Pictures of Govardhan Hill 
* Exclusive video of Parikrama of Govardhan Hill

பகுப்பு:மதுரா மாவட்டம்
பகுப்பு:உத்தரப் பிரதேசப் புவியியல்
பகுப்பு:கிருஷ்ணர் கோயில்கள்
பகுப்பு:இந்து புனிதத் தலங்கள்
தமிழ்விடு தூது

**தமிழ்விடு தூது** என்பது கலிவெண்பா வடிவில் எழுதப்பட்ட ஒரு தூது வகைத் தமிழ்ச் சிற்றிலக்கியம் ஆகும். இது மதுரையில் கோவில்கொண்டிருக்கும் சொக்கநாதர் மீது காதல் கொண்ட பெண் ஒருத்தி, தன் காதலைக் கூறிவருமாறு தமிழ் மொழியைத் தூதுவிடுவதாக அமைந்துள்ளது. இந்நூல் 268 கண்ணிகளைக் கொண்டுள்ளது. இந்த நூலை இயற்றிய ஆசிரியரின் பெயர் தெரியவில்லை. இதனை முதன் முதலில் 1930 இல் உ. வே. சாமிநாதையர் பதிப்பித்தார்.

## மேற்கோள்கள்

பகுப்பு:தூது இலக்கியங்கள்
வீரபாண்டி, கோயம்புத்தூர்

**வீரபாண்டி பேரூராட்சி எண் 4**, தமிழ்நாட்டின் கோயம்புத்தூர் மாவட்டம், கோவை வடக்கு வட்டத்தில் அமைந்த தேர்வுநிலை பேரூராட்சி ஆகும். 15 வார்டுகளும், 145 தெருக்களும் கொண்ட இப்பேரூராட்சி கோயம்புத்தூர் நகரத்திலிருந்து 20 கிலோ மீட்டர் தொலைவில் உள்ளது. இதன் அஞ்சல் சுட்டு எண் 641019 ஆகும்.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 4,740    குடும்பங்களைக் கொண்ட  வீரபாண்டி பேரூராட்சியின் மொத்த மக்கள் தொகை 16,953  ஆகும். மக்கள் தொகையில் ஆண்கள்  8,475  மற்றும்  பெண்கள்  8,478  உள்ளனர். பாலின விகிதம் 1000 ஆண்களுக்கு  பெண்கள் 1,000 வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  ஆகும். சராசரி எழுத்தறிவு  84.8%  ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  2,732  மற்றும்   36 ஆகவுள்ளனர். இதன் மக்கள் தொகையில் இந்துக்கள் 89.63%, கிறித்துவர்கள்	8.82%, இசுலாமியர் 1.38% மற்றும் பிறர்  0.44% ஆக உள்ளனர்.
## மேற்கோள்கள்

## வெளி இணைப்புகள்
* https://www.rera.tn.gov.in/cms/Other_Details/Layout/Approval_Details/2020/44-2020.pdf 

பகுப்பு:கோயம்புத்தூர் மாவட்டத்தில் உள்ள பேரூராட்சிகள்
44 ஆவது சதுரங்க ஒலிம்பியாடுக்கான இந்திய அணி

**44 ஆவது சதுரங்க ஒலிம்பியாடுக்கான இந்திய அணி** (*Indian Squad for 44th Chess Olympiad*) இந்தியாவின் அகில இந்திய சதுரங்க கூட்டமைப்பால் அறிவிக்கப்பட்டது. போட்டியை நடத்தும் நாடு என்பதால் இந்தியா முதன்முறையாக திறந்த பிரிவு மற்றும் பெண்கள் பிரிவு என இரண்டு பிரிவுகளிலும் தலா இரண்டு அணிகளை களமிறக்குவதற்கு தகுதி பெற்றுள்ளது. சென்னையை அடுத்த மாமல்லபுரத்தில் இப்போட்டி நடைபெற உள்ளது.

சதுரங்க ஒலிம்பியாடு 1927- ஆம் ஆண்டு பன்னாட்டு சதுரங்க கூட்டமைப்பினால் தொடங்கப்பட்டு, இரண்டு ஆண்டுகளுக்கு ஒருமுறை நடத்தப்பட்டு வருகிறது. 2022 ஆம் ஆண்டிற்கான பன்னாட்டு சதுரங்கக் கூட்டமைப்பின் 44 ஆவது சதுரங்க ஒலிம்பியாடு போட்டி முதன்முறையாக இந்தியாவின் தமிழ்நாடு மாநிலத்தின் தலைநகரம் சென்னையில் நடைபெறுகிறது. சுமார் 186 நாடுகளைச் சேர்ந்த பல கிராண்டுமாசுட்டர்கள் உட்பட 2000 போட்டியாளர்கள் இப்போட்டியில் கலந்து கொள்ளவுள்ளனர். 44-ஆவது சதுரங்க ஒலிம்பியாடு போட்டிகள் 28-7-2022 முதல் 10-8-2022 வரை நடைபெறும் என திட்டமிடப்பட்டுள்ளது. இப்போட்டி தமிழ்நாட்டில் நடத்தப்படுவதன் வாயிலாக, மாநிலத்தின் பண்பாடு, பாரம்பரியம், விருந்தோம்பல், சுற்றுலா மற்றும் பல சிறப்பம்சங்கள் உலக அளவில் பேசுபொருளாகும் என்றும் எதிர்ப்பார்க்கப்படுகிறது. முன்னதாக கொரோனா காரணமாக 2021-ஆம் ஆண்டு இணைய வழியில் நடந்த 43 ஆவது சதுரங்க ஒலிம்பியாடு போட்டியில் இந்தியாவும்-உருசியாவும் கோப்பையை பகிர்ந்து கொண்டன.

## இந்திய அணி
### முதல் அணி
2020 சதுரங்க ஒலிம்பியாடு போட்டியில் இந்தியாவை தங்கப் பதக்கத்திற்கு அழைத்துச் சென்ற விதித் சந்தோசு குச்ராத்தி, பலமுறை சதுரங்கப் போட்டியில் இந்தியாவைப் பிரதிநிதித்துவப்படுத்திய பெண்டலா அரிகிருட்டிணன், சென்னையைச் சேர்ந்த கிருட்டிணன் சசிகிரண்  19 வயதான அர்ச்சூன் எரிகாய்சி மற்றும் எசு.எல்.நாராயணன் ஆகியோருடன் இணைந்து திறந்த பிரிவில் இந்தியாவின் முதல் அணியில் இடம் பெற்றுள்ளனர்.

### இரண்டாவது அணி
இரண்டாவது அணியில் ர. பிரக்ஞானந்தா, நிகால் சரின், டி குகேசு மற்றும் இரவுனக் சத்வானி, பி. அதிபன் உள்ளிட்ட இளம் சதுரங்க வீரர்கள் இடம்பெற்றுள்ளனர்.

## பெண்கள் அணி
### முதல் அணி
இந்திய மகளிர் அணியில் கோனேரு அம்பி, உலகின் 10 ஆவது இடத்தில் உள்ள அரிகா துரோணவள்ளி, தானியா சாச்தேவு, வைசாலி இரமேசுபாபு மற்றும் பக்தி குல்கர்ணி ஆகியோர் முதல் அணியில் இடம்பெற்றுள்ளனர். 

### இரண்டாவது அணி
பெண்கள் பிரிவின் இரண்டாவது அணியில் சௌமியா சுவாமிநாதன், மேரி ஆன் கோமசு மற்றும் பத்மினி ரௌட் வந்திகா அகர்வால் மற்றும் திவ்யா தேசுமுக் ஆகியோரும் இடம் பெற்றுள்ளனர்.
 

இந்திய அணி இளைஞர்கள் மற்றும் அனுபவத்தின் கலவையாக உள்ளது. ஒலிம்பியாடில் இரண்டு அணிகளை களமிறக்கும் வாய்ப்பு பல இளம் இந்தியத் திறமையாளர்களுக்கு தங்கள் ஆட்டத்தை மிகப்பெரிய கட்டத்தில் வெளிப்படுத்துவதற்கான கதவைத் திறக்கிறது. அணிகள் வலுவாகவும், அனுபவம் மற்றும் இளம் திறமையாளர்களின் நல்ல கலவையாகவும் இருக்கின்றன என்று  அனைத்திந்திய சதுரங்கக் கூட்டமைப்பின் செயலர் பாரத் சிங் சவுகான் கூறியுள்ளார்.

## மேற்கோள்கள்

பகுப்பு:சதுரங்கப் போட்டிகள்
திவ்யா தேசுமுக்

**திவ்யா தேசுமுக்** (*Divya Deshmukh*) இந்தியாவின் மகாராட்டிர மாநிலத்தைச் சேர்ந்த ஒரு சதுரங்க வீராங்கனையாவார். 2005 ஆம் ஆண்டு திசம்பர் மாதம் 9 ஆம் தேதியன்று இவர் பிறந்தார். இந்தியாவின் பெண் கிராண்டுமாசுட்டர்களில் திவ்யா தேசுமுக்கும் ஒருவர். 2020 ஆம் ஆண்டு இணையவழியாக நடைபெற்ற சதுரங்க ஒலிம்பியாடு அணியில் இவரும் ஒருவராக இருந்தார். 2022 ஆம் ஆண்டு மார்ச்சு மாத நிலவரத்தின்படி இந்திய தேசிய வெற்றியாளராகத் திகழும் திவ்யா இந்தியப் பெண்கள் தரவரிசையில் இரண்டாவது இடத்தில் இருந்தார். 2022 ஆம் ஆண்டு சென்னையில் நடைபெறவுள்ள 44 ஆவது சதுரங்க ஒலிம்பியாடு போட்டிகளில் விளையாடவும் இந்திய அணியில் இடம் பிடித்துள்ளார்.    
## உலக மகளிர் சதுரங்க கோப்பை
28 சூலை 2025 அன்று ஜார்ஜியா நாட்டில் நடைபெற்ற உலக மகளிர் சதுரங்க கோப்பை போட்டியில் 19 வயதான திவ்யா தேஷ்முக் மற்றும்  கொனேரு ஹம்பி ஆகியோர் மோதினர். போட்டியின் இறுதியில் திவ்யா தேஷ்முக் வென்று உலகக் கோப்பையை வென்றார்.

## மேற்கோள்கள்

பகுப்பு:2005 பிறப்புகள்
பகுப்பு:வாழும் மக்கள்
பகுப்பு:சதுரங்க வீரர்கள்
பகுப்பு:மகாராட்டிர சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:இந்திய சதுரங்க வீராங்கனைகள்